tartuNLP/wikipedia-smugri-20251201 huggingface dataset:
Città metropolitana di Torino

Città metropolitana di Torino on 2. järgu haldusüksus ("città metropolitana") Itaalias Piemonte maakonnas. See moodustati endise Torino provintsi asemele. See hakkas toimima alates 2015. aasta 1. jaanuarist. Piirneb põhjas Valle d'Aostaga, idas Biella, Vercelli, Alessandria ja Asti provintsiga, lõunas Cuneo provintsiga ning läänes Prantsusmaaga.
Haldusjaotus.
Città metropolitana di Torino jaguneb 316 vallaks:
Białyničy rajoon

Białyničy rajoon on 2. järgu haldusüksus (rajoon) Mahiloŭ oblastis Valgevenes. Rajooni pindala on 1420 km². 2015. aasta seisuga elas seal 19 574 inimest.
Rajoon moodustati 17. juulil 1924. See koosneb järgmistest külanõukogudest: Ciachcini, Hałoŭčyni, Łańkaŭ, Lebiadzianka, Maščanica, Zapolle ja Višoŭ külanõukogu. Halduskeskus on Białyničy linn; teine tähtsam asula on Hałoŭčyn.
Rajooni suurim jõgi on Druć, teine tähtsam jõgi on selle lisajõgi Vabič. Rajooni territoorium asub Kesk-Biarezina tasandikul, 160–180 meetri kõrgusel merepinnast. Madalaim punkt asub merepinnast 149 meetri kõrgusel Drući ääres, kõrgeim aga 207 meetri kõrgusel Jasnaja Palana küla lähistel. 
2009. aasta seisuga olid elanikest 95,37% valgevenelased, 3,28% venelased ja 1,35% oli teistest rahvustest. 87,75% elanike emakeeleks oli valgevene keel, 11,45% elanike emakeeleks oli vene keel. Koduse keelena kasutas valgevene keelt 46,21% elanikke, vene keelt aga 49,41%.
Kassim Majaliwa

Majaliwa Kassim Majaliwa (sündinud 22. detsembril 1960) on Tansaania poliitik (Chama Cha Mapinduzi). Ta on 20. novembrist 2015 Tansaania peaminister.
Ta lõpetas aastal 1980 Kigonseras (asub Ruvuma piirkonnas) keskkooli. Ta on lõpetanud Mtwaras (asub Mtwara piirkonnas) õpetajate seminari ja Dar es Salaami Ülikooli. Ta on töötanud kooliõpetajana. Aastatel 2006–2010 oli ta Urambo ringkonna (asub Tabora piirkonnas) Ta oli aastast 2010 Tansaania parlamendi liige, valituna Ruangwa ringkonnast (Lindi piirkonnast).
Ta on 20. novembrist 2015 Tansaania peaminister.
Paweł Szałamacha

Paweł Włodzimierz Szałamacha (sündinud 24. jaanuaril 1969 Gorzów Wielkopolskis Lubuszi vojevoodkonnas) on Poola poliitik (Õigus ja Õiglus). Ta oli 16. novembrist 2015 kuni 28. septembrini 2016 Poola rahandusminister (Beata Szydło valitsuses).
Ta on lõpetanud Adam Mickiewiczi nimelise Poznańi Ülikooli õigus- ja juhtimisteaduskonna ning Euroopa Kolledži.
Aastatel 1994–2004 töötas ta Clifford Chance'i advokaadibüroos Varssavis. Ta osales erastamise nõustamisrühmades.
16. novembrist 2015 sai ta Poola rahandusministriks (Beata Szydło valitsuses).
Isiklikku.
Tema abikaasa Beata Chomątowska on poola kirjanik ja ajakirjanik.
Sause kalmistu

Sause kalmistu on kalmistu Lihula kihelkonnas Läänemaal, tänapäevase haldusjaotuse järgi Vagivere külas Lääneranna vallas Pärnu maakonnas.
Sause talu (enne maareformi Sause mõis) omanikuks sai 1915. aastal Jüri Tevan (perekonnanimi ka Dewan, Devan, Tewan, Teevan jms; 1858–1928). Kalmistu rajas ta talu maadele arvatavasti millalgi 1919. aastal, kui Vabadussõjas sai 1. mail 1919 Ruhja all surma tema poeg Ernst Tevan.
Kalmistu toimis hariliku erakalmistuna (talukalmistuna), sinna oli 1940. aastaks maetud 7 lahkunut, nende hulgas 1928. aastal ka Jüri Tevan ise. Arvatavasti pärast 1940. aastat, kui erakalmistud riigistati, toimis see edasi avaliku kalmistuna. 
Kalmistu pindala on praegu umbes 0,15 ha, seda ümbritseb lihtne traataed. Kalmistule on teadaolevalt maetud umbes 100 lahkunut, tänapäeval hooldab seda Lääneranna vald.
Mariusz Błaszczak

Mariusz Błaszczak (sündinud 19. septembril 1969 Legionowos) on Poola poliitik (Õigus ja Õiglus).
Ta sündis aastal 1969 Legionowos (asub Masoovia vojevoodkonnas). Ta lõpetas aastal 1994 Varssavi ülikooli ajalooteaduskonna.
Ta oli 16. novembrist 2015 kuni 9. jaanuarini 2018 Poola siseminister (Beata Szydło ja Mateusz Morawiecki valitsuses). Alates 9. jaanuarist 2018 kuni 3. detsembrini 2023 oli ta Poola kaitseminister (Mateusz Morawiecki valitsuses).
Sorteerimine

Sorteerimine ehk sortimine on esemete või muude objektide mingi tunnuse järgi liigitamine või eraldamine.
Daujėnai

Daujėnai on alev Leedus Pasvalysi rajoonis, Daujėnai valla halduskeskus. Alev asub Orija jõe kaldal.
Alevis on põhikool ja kultuurimaja. Seal valmistatav leib on Euroopa Liidu kaitsealune päritolunimetus. Vaatamisväärsusteks on aastal 1803 valminud katoliku kirik, selle läheduses asuv Šventabala allikas ja Daujėnai kalme.
Ajalugu.
Alevi lähedal asub kalme, mida kasutasid III–V sajandil seelid. Asulat on esimest korda mainitud aastal 1644. Aastal 1750 ehitati sinna esimene kirik, aga aastal 1803 ehitati selle asemele praegune hoone.
Knygnešystė ajal tegutses alevis raamatukaupmees Jurgis Bielinis, keda varustasid raamatutega mitmed salakaubavedajad. Sealsed elanikud osalesid 1905. aasta revolutsioonis. Aastal 1919 asus sadakond sealset elanikku võitlusse asula hõivanud Nõukogude Liidu vägedega. Daujėnai on katoliku kihelkonna keskuseks aastast 1923.
Ka pärast teist maailmasõda tegutsesid Daujėnai ümbruses Leedu metsavennad. Nõukogude võimu ajal oli asula kohaliku kolhoosi keskuseks. Daujėnaist sai alev aastal 1976.
Doris Kudre

Doris Kudre (sündinud 10. juulil 1997 Värskas) on eesti orienteeruja.
Haridus.
2016. aastal lõpetas ta Värska Gümnaasiumi. 2019. aastal lõpetas ta Tartu Ülikooli majandusteaduse bakalaureuseõppe.
Sporditulemused.
Aastatel 2008–2016 on ta võitnud noorte ja juunioride vanuseklassides orienteerumise Eesti meistrivõistlustelt suusaorienteerumise, rattaorienteerumise ja orienteerumisjooksu erinevatelt distantsidelt kokku 38 kulda, 6 hõbedat ja 10 pronksi. Täiskasvanute põhiklassi Eesti meistrivõistlustel orienteerumises on ta aastatel 2015–2019 võitnud 5 kulda (4 suusa- ja 1 rattaorienteerumises), 5 hõbedat ja 5 pronksi.
Suusaorienteerumise noorte EMil võitis 2013. aastal kulla lühirajal, 2014. aastal kulla tavarajal ja pronksi teatesõidus Eesti naiskonna koosseisus koos Kaisa Rooba ja Emily Raudkepiga.
2015. aasta täiskasvanute suusaorienteerumise EMil sai sprindis ja tavarajal 26. koha ning teatevõistlusel Eesti naiskonnas koos Evely Kaasiku ja Daisy Kudrega 5. koha.
2015. aasta juunioride suusaorienteerumise MMil sai sprindis ja lühirajal 11. koha ja teatesõidus Eesti naiskonnas koos Silvia Luubi ja Jonne Roomaga 4. koha.
2015. aasta juunioride rattaorienteerumise MMil Tšehhis sai ta sprindis, lühirajal ja tavarajal 5. koha. 2016. aasta juunioride rattaorienteerumise MMil Portugalis võitis ta lühirajal pronksi ja sai sprindis 4. koha. 2016. aasta rattaorienteerumise juunioride MMil võitis ta lühirajal pronksi ja sai sprindis 4. koha.
2014. aasta täiskasvanute rattaorienteerumise MMil sai teatesõidus Eesti naiskonnas koos Ingrit Kala ja Daisy Kudrega 9. koha.
2017. aasta suusaorienteerumise MMil sai ta teatevõistlusel Eesti naiskonnas koos Daisy Kudre ja Epp Paalbergiga pronksi. 2019. aasta suusaorienteerumise MMil sai ta teatevõistlusel Eesti naiskonnas 5. koha.
Isiklikku.
Ta on Ingrit Kala ja Raul Kudre tütar. Tema õde on Daisy Kudre.
Kotedž

Kotedž (inglise "cottage") on ingliskeelsetes maades enamasti linna lähedal asuv väike maja, mida kasutatakse puhkuse veetmiseks või pühade puhul. Eesti keeles on sõnale praktiliselt sünonüümiks sõna 'suvila'.
BBC Sessions

Nime "BBC Sessions" kannavad mitmed kontsertalbumid. Näiteks:
Free Nelson Mandela

"Nelson Mandela" (tuntud ka kui "Free Nelson Mandela") on Briti muusiku Jerry Dammersi kirjutatud ja tema enda "ska"-muusikat esitanud ansambli the Special A.K.A. poolt salvestatud laul. Laul anti singlina välja 1984. aastal protestiks Nelson Mandela vangistamise vastu Lõuna-Aafrika Vabariigi apartheidirežiimi poolt. Laul jõudis Briti singliedetabelis üheksandale kohale ja oli populaarne mitmel pool Aafrikas. 1988. aasta uusväljalase jõudis Briti singliedetabelis 93. kohale. Pärast Nelson Mandela surma sisenes laul 2013. aasta detsembris uuesti Briti singliedetabelisse ja jõudis 96. kohale. Laulu leiab ka the Special A.K.A. 1984. aasta albumilt "In the Studio".
Nelson Mandela 70. sünnipäeva auks 11. juunil 1988 Wembley staadionil toimunud austuskontserdil olid taustalauljateks Elvis Costello, Dave Wakeling, Ranking Roger ja Lynval Golding. 
Nelson Mandela 90. sünnipäeval Hyde Parkis peetud austuskontserdil oli solistiks Amy Winehouse. Kui aga tema esitust tähelepanelikult kuulata, siis selgub, et kohati laulab ta "Free Nelson Mandela" asemel hoopiski "Free Blakey, My Fella", mis viitab tema abikaasa Blake Fielder-Civili vangistusele.
2014. aasta jaanuaris, kuus nädalat pärast Mandela surma, alustas Kaplinnas Bellville'i velodroomil selle lauluga oma läbi aegade esimest kontserti Lõuna-Aafrika Vabariigis Bruce Springsteen.
Maimu Kaarnaväli

Maimu Kaarnaväli (sündinud 16. septembril 1927 Padise vallas Harjumaal) on eesti arhitekt.
Ta lõpetas 1947. aastal Tallinna 4. Keskkooli ning õppis aastatel 1947–1953 Tallinna Polütehnilises Instituudis, mille lõpetas arhitektina.
Aastatel 1954–1984 töötas ta projekteerimisinstituudis Tööstusprojekt. Ta on 1969. aastast Eesti Arhitektide Liidu liige.
Köisraudtee

Köisraudtee ehk funikulöör ehk funikulaarraudtee on raudteega transpordiseade, millel liigutatakse vaguneid tõmbetrossi abil. Köisraudtee rööpad asetsevad maapinnal või estakaadil.
Köisraudteed leidsid kasutust järsemate nõlvadega mägistel aladel. Väikse hõõrdetakistuse tõttu ei suuda raudteeveerem ilma abivahendita mööda suure kaldega raudteed üles sõita.
Esimene köisraudtee Reiszug avati Austrias 1504. aastal ja see töötab siiani. Reiszugi tõstemehhanism töötas algul lihaste jõul, alates 1800. aastatest elektri abil.
Alguses olid köisraudteed rajatud kauba, söe, pinnase ja puidu transportimiseks järsematelt mäekülgedelt alla. Hiljem hakati köisraudteed kasutama ka inimeste vedamiseks. Köisraudtee tõstemehhanisme on läbi aegade käitanud nii inimesed kui ka loomad, hiljem elektrimootor, aurumootor ja sisepõlemismootor.
Valtsimine

Valtsimine on metalli plastne deformeerimine pöörlevate metallrullide ehk valtside vahel, mille tulemusena väheneb töödeldava tooriku ristlõike pindala ja suureneb pikkus. Selle protsessi tulemusena võib muutuda ka töödeldava tooriku ristlõike kuju.
Töödeldava metalli temperatuuri järgi liigitatakse valtsimisprotsess kuum- ja külmvaltsimiseks. Kui tooriku temperatuur ületab tema rekristalliseerumistemperatuuri, siis on tegemist kuumvaltsimisega, muul juhul on tegemist külmvaltsimisega.
Krikliniai

Krikliniai on alev Leedus Pasvalysi rajoonis Pumpėnai vallas.
Alevis on põhikool, raamatukogu ja kultuurimaja. Vaatamisväärsusteks on aastal 1897 valminud katoliku kirik ja Krikliniai läheduses asuv linnamägi.
Ajalugu.
Asulat on esimest korda mainitud aastal 1583. Aastal 1781 ehitati sinna esimene kirik, aga aastal 1897 valmis praegune hoone. Algselt kuulus see Pumpėnai kihelkonda. XIX sajandi alguses hakkas kiriku juures tegutsema kihelkonnakool. Knygnešystė ajal tegutses alevis kaks venda-salakaubavedajat. 
Krikliniai on katoliku kihelkonna keskuseks aastast 1926. Aastal 1930 asutati asulasse meierei. Aastal 1932 lisandusid veski ja saekaater. Krikliniaist sai alev aastal 1931. 
Pärast teist maailmasõda tegutsesid Krikliniai ümbruses Leedu metsavennad. Nõukogude võimu ajal oli asulas kohaliku kolhoosi keskus.
Toulouse Business School

Toulouse Business School on Pariisis, Londonis, Casablancas, Barcelonas ja Toulouse'is asuvate linnakutega Euroopa äriülikool. See asutati 1903. aastal.
Financial Timesi edetabelisse jõudis TBS Europe 2015. aastal. Selle EMBA-programm on maailmas sajandal kohal. 
Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehi ja poliitikuid.
Kool on tuntud oma lennunduse kraadiõppe (koostöös "École nationale de l'aviation civile") poolest.
Krinčinas

Krinčinas on alev (endine linn) Leedus Pasvalysi rajoonis, Krinčinase valla halduskeskus. Alev asub Jiešmuo jõe kaldal.
Alevis on põhikool, raamatukogu ja kultuurimaja. Vaatamisväärsusteks on aastal 1782 valminud katoliku kirik, selle juures asuv historitsistlik kellatorn aastast 1908, kirikuhoov XIX sajandist pärinevate ristidega, Matuzevičiuste pere majamuuseum ja Barklainiai park.
Ajalugu.
Asulat on esimest korda mainitud aastal 1544. Toona kandis see nime "Versmiai", hiljem aga "Paversmiai". Aastal 1568 sai asula omanikuks Andrei Kurbski. Tema ajal sai asula ka ametlikult praeguse nime, kuigi seda nimekuju oli dokumentides ka varem kasutatud. Kurbskid asutasid asulas aastal 1611 kihelkonnakooli ja ilmselt ka kiriku (sealset kirikut on esimest korda mainitud aastal 1588). Hilisemad omanikud olid Podbereskid ja Karpid.
Aastal 1625 laastasid asulat rootslased. Aastal 1781 alustati praeguse kiriku ehitamist. Aastal 1792 sai Krinčinasest linn, kuigi reaalselt ei saanud linnaõigused kunagi teoks.. Aastail 1866–1872 oli seal vikaariks leedu luuletaja Antanas Vienažindys. Asula kuulus toona von Schillingitele.
Pärast Teist maailmasõda tegutsesid Krinčinase ümbruses Leedu metsavennad. Nõukogude võimu ajal oli asula kohaliku kolhoosi keskuseks.
Vaškai

Vaškai on alev Leedus Pasvalysi rajoonis, Vaškai valla halduskeskus. Poola keeles on alev kandnud nimesid "Wożkie" ja "Konstantynów".
Alevis on keskkool ja raamatukogu. Vaatamisväärsuseks on aastal 1881 valminud katoliku kirik.
Asulat on esimest korda mainitud aastal 1642 ("Waszkielance"). Aastal 1655 ehitati sinna esimene kirik. Aastal 1730 sai Vaškaist alev. Praegune kirikuhoone valmis aastal 1881. Alev kuulus Zvanagala mõisale. XVIII sajandi algusest kuni aastani 1918 kandis see nime Konstantynów.
Pušalotas

Pušalotas on alev Leedus Pasvalysi rajoonis, Pušalotase valla halduskeskus.
Alevis on põhikool ja raamatukogu. Vaatamisväärsuseks on aastal 1853 valminud katoliku kirik.
Sealset kirikut on esimest korda mainitud XVII sajandil. Asulast sai alev aastal 1972.
Saločiai

Saločiai on alev Leedus Pasvalysi rajoonis ja ühtlasi Saločiai valla halduskeskus. Alev asub Mūsa jõe kaldal. Saločiai vana saksakeelne nimi oli Saladen.
Alevis on keskkool, raamatukogu ja vaatamisväärsusena 1945. aastal valminud katoliku kirik.
Sealset mõisa on esimest korda mainitud 16. sajandi alguses ja kirikut 1514. aastal, mil asulast sai kohaliku kihelkonna keskus. Asula kuulus esialgu Radziwillide aadlisuguvõsale. 1703. aastal toimus asula juures Poola ja Rootsi vägede vaheline lahing. 1972. aastal sai asulast alev. 22. mail 1991 ründasid OMON-i üksused sealset piiripunkti.
Gulbinėnai

Gulbinėnai on küla Leedus Pasvalysi rajoonis Krinčinase vallas. Küla asub Upytė jõe kaldal.
Gulbinėnai on tekkinud Gulbinėnai mõisa juurde. Aastal 1920 avati seal kool, mis tänapäeval on Krinčinase kooli osakond. Aastal 1936 ehitati mõisa juurde kabel. Aastal 1939 sai asulast kohaliku kihelkonna keskus. Praegune kirik valmis aastal 1948.
Alsou

Alsou (kasutatakse ka kirjapilti Alsu; õieti Alsu Abramova, tatari keeles kirillitsas: Алсу Рәлиф кызы Абрамова, ladina tähestikus: Alsu Rälif qızı Abramova, sünninimega Safina; sündinud 27. juunil 1983 Bugulmas Tatarstanis) on Venemaa laulja. Rahvusvaheliselt tuntuks sai ta 2000. aastal, kui sai Eurovisioni lauluvõistlusel lauluga "Solo" teise koha.
Moskvas toimunud 2009. aasta Eurovisiooni lauluvõistlusel oli ta finaalkontserdi üks õhtujuhtidest.
Gulbinėnai mõis

Gulbinėnai mõis (leedu "Gulbinėnų dvaras") on endine mõis Leedus Pasvalysi rajoonis Krinčinase vallas Gulbinėnais.
Mõis tekkis XVIII sajandil. Sel on olnud arvukalt omanikke: Bistrampased, Varasinskid, Karpid. Viimased püstitasid ka praeguse peahoone ja rajasid selle ümber pargi. Aastail 1925–1941 oli mõis Kazys Ladyga valduses. Too rajas mõisa juurde kooli ja kabeli, kandis hoolt asula arengu eest.
Pärast seda, kui Nõukogude Liit oli Leedu hõivanud, mõis riigistati ja Kazys Ladyga arreteeriti. Saksa okupatsiooniväed tagastasid mõisa tema pojale Algisele.
Pärast sõda sai mõisast taas riigi omand. Peahoonesse rajati kool, hiljem laiendati hoonet, et mahutada ära ka kohalik lasteaed. Tänapäeval on hoone tagastatud Kazys Ladyga järglastele koos 2000 ruutmeetri suuruse maatükiga. Aastail 1994–1995 remonditi hoone katust.
Barokne peahoone valmis XIX sajandi teisel poolel. Mõisakompleksist on lisaks peahoonele säilinud veel kontorihoone, tall, ait ja mitu lauta. 
Mõisa peahoone juures asub Upytėni ulatuv 16 hektari suurune looduskaitsealune park, kus on kaks tiiki. Pargis asub 120 meetrit pikk pärnaallee, mida piirab kanal. Ühe paisjärve juures kasvavad akaatsiad.
80 Hits of the 80s

"80 Hits of the 80s" on 2015. aastal Warner Music Groupi kuuluva plaadifirma Rhino Suurbritannia haru Rhino Records UK poolt välja antud neljast CD-st koosnev plaadikogumik. 
Nagu nimigi ütleb, siis on kogumikul on 80 laulu 1980. aastatest. Nendest lauludest 20 on jõudnud Suurbritannia singlite edetabelis esikohale ja veel 40 laulu on jõudnud esikümnesse.
Botevgrad

Botevgrad on linn Bulgaarias. Kuni 1866 aastani oli linn Samundschiewo (bulgaaria keeles "Самунджиево") ja kuni 1934 aastani Orchanie (bulgaaria keeles "Орхание").
Linn on nimetatud bulgaaria luuletaja ja vabadusvõitleja Hristo Botevi järgi.
Inna Komonyi

Inna Komonyi (kuni 1970 Inna Pall; 1970–1987 Inna Võsu; sündinud 12. veebruaril 1946 Tallinnas) on eesti arhitekt.
Ta lõpetas 1964. aastal Tallinna 4. Keskkooli ning õppis aastatel 1968–1973 ERKI-s, mille lõpetas arhitektina.
Aastatel 1964–1968 töötas ta Tallinna linnavalitsuse ehitus- ja arhitektuuriosakonnas tehnikuna, aastatel 1968–1989 projekteerimisinstituudis Eesti Ehitusmälestised tehniku ja arhitektina, hiljem vabakutselise arhitektina. 
Ta oli Eesti Arhitektide Liidu liige (1982. aastast).
Peeter Põllu mälestamise komitee

Peeter Põllu mälestamise komitee oli 1938–1940 tegutsenud komitee (ühing), et jäädvustada Peeter Põllu mälestust ja tema tegevust. Komitee eesmärgid olid järgmised: Tartusse Toomemäele püstitada Peeter Põllu mälestussammas, korrastada tema matmispaik, anda välja tema elulugu ja töid käsitlev raamat.
Komitee likvideeriti 1940. aastal.
Villem Reimani mälestamise komitee

Villem Reimani mälestamise komitee oli 1922–1932 tegutsenud komitee, mille eesmärk oli jäädvustada Villem Reimani mälestust ja püstitada Villem Reimani mälestussammas.
Komitee juhatus asus Tartus. Komitee moodustus peatoimkonnast ja kohalikest toimkondadest. 
1930 avati komitee eestvõttel Kolga-Jaani kalmistul Villem Reimani hauamonument.
27. septembril 1931 peeti Tartus Toomemäel komitee eestvõttel Villem Reimani mälestussamba avamistseremoonia.
The New Nine

The New Nine oli NASA teine astronautide grupp. NASA avalikustas grupi koosseisu 17. septembril 1962. Grupp moodustati sest NASA vajas seoses Gemini ja Apollo programmiga rohkem astronaute. Kui Mercury Seveni liikmed pidi orbiidil sooritama lihtsaid ülesandeid siis The New Nine'i liikmed pidid sooritama põkkumisi ja väljuma avakosmosesse. Kaks gupi liiget olid kandideerinud ka Mercury Seveni liikmeks, aga siis lükati nad tervislikel põhjustel tagasi. Lisaks olid kaks liiget: Neil Armstrong ja Elliot See tsiviilisikud.
Grupi liikmed.
Conrad kandideeris Mercury Seveni liikmeks kuid loobus tervisekontrolli ajal.
Sõze

Sõze on küla Ukrainas Luhanski oblastis Stanõtsja Luhanska rajoonis, umbes 2 km kaugusel Ukraina-Venemaa piirist läänes, umbes 10 km kaugusel Stanõtsja Luhanskast kagus.
Sõze kõrgus merepinnast on 39 meetrit.
2001. aasta rahvaloenduse andmeil elas asulas 14 inimest, asustustihedus keskmiselt inimest ruutkilomeetri kohta.
XVII sajandil Doni kasakate poolt rajatud asula lähistelt on leitud kolm pronksiaja ja kaks keskaja asulakohta.
Donbassi sõja ajal, 2015. aasta 17. veebruaril tõrjusid pataljoni Aidar võitlejad asulast välja ühenduse Luhanski Rahvavabariik väesalgad.
Sama aasta 9. septembril asula lähistel peetud lahingus hukkus üks Ukraina sõjaväelane. 24. novembril umbes kella 21:00 ajal toimus asula lähistel järjekordne relvakokkupõrge.
Pajiešmeniai

Pajiešmeniai (ka "Pajiešmenė") on küla Leedus Pasvalysi rajoonis Krinčinase vallas. 
Külas on põhikool. Pajiešmeniais kaevandatakse savi. Asula on tekkinud Pajiešmeniai mõisa juurde.
Bad Windsheim

Bad Windsheim on kuurortlinn Saksamaal Baieri liidumaal.
Joachim Löw

Joachim Löw (sündinud 3. veebruaril 1960 Schönaus Lääne-Saksamaal) on endine Saksamaa jalgpallur (ründav poolkaitsja) ja endine Saksamaa jalgpallikoondise peatreener.
Ta oli Saksamaa koondise peatreener aastatel 2006–2021. Aastatel 2004–2006 koondise abitreener. Enne seda oli ta mitme Saksamaa, Austria ja Türgi jalgpalliklubi peatreener.
Ta juhendamisel tuli Saksamaa koondis 2014. aastal maailmameistriks. Samal aastal valiti ta Saksamaa aasta jalgpallitreeneriks.
Pumpėnai

Pumpėnai on alev Leedus Pasvalysi rajoonis, Pumpėnai valla halduskeskus. Alev asub Via Baltica ääres.
Alevis on keskkool ja raamatukogu. Vaatamisväärsusteks on aastal 1818 valminud katoliku kirik, selle juures asuv karmeliitide kloostri hoone ja tuulik.
Ajalugu.
Esimene kirik ehitati Pumpėnaisse aastal 1638. XVII sajandi alguses rajati alevisse ka karmeliitide klooster. Aastal 1770 põlesid selle puidust hooned maha. Aastal 1792 sai Pumpėnai Magdeburgi õigused. Aastaks 1797 oli maha põlenud kloostrikompleks taastatud.
Aastal 1818 valmis praegune kirik, aastal 1827 valmis aga praegune kivist kloostrihoone. Aastal 1832 klooster suleti, ühtlasi konfiskeeriti kloostrile kuulunud Banioniai mõis.
Aastal 1924 valmis Pumpėnai tuulik. Nõukogude võimu ajal oli asula kohaliku kolhoosi keskuseks.
Viù vald

Viù on vald Itaalias Piemonte maakonnas città metropolitana di Torinos, umbes 40 km kaugusel Torinost loodes.
Samanimelises orus asuva Viù kõrgus merepinnast on 785 meetrit (väikseim: 600 m, suurim: 2390 m). Asustustihedus on keskmiselt inimest ruutkilomeetri kohta.
Haldus.
Viù piirneb järgmiste omavalitsusüksustega: Condove, Germagnano, Lemie, Mezzenile, Rubiana, Traves, Vallo Torinese, Varisella.
Viù halduspiirides asuvad järgmised fraktsioonid: Aires, Balma, Bertesseno, Chiaberge, Col del Lys, Col San Giovanni, Corgnolero, Cramoletti, Fubina, Fucine, Guicciardera, Maddalene, Molar, Mondrezza, Niquidetto, Pessinea, Polpresa, Salvagnengo, Toglie, Tornetti, Trichera, Tuberghengo, Venera, Vernai, Versino Brendo.
Gorzów Wielkopolski

Gorzów Wielkopolski (saksa keeles "Landsberg an der Warthe") on maakonnaõigustega linn Lääne Poolas. Gorzów Wielkopolski on suurim linn Lubuszi vojevoodkonnas. Asub Warta jõe kaldal, 53 km kaugusel Saksamaa piirist.
Siire (raudtee)

Siire ühendab kahte raudteed pöörmete abil.
Üldjuhul on siirde abil ühendatud raudteed üksteise suhtes paralleelsed.
Sõltuvalt pöörmete pöördenurgast (tavaliselt 1/9, 1/11 või 1/18) on rongide kiirus siiretel piiratud vastavalt:
Taevaskoja raamatukogu

Taevaskoja raamatukogu on rahvaraamatukogu Põlvamaal Põlva vallas Taevaskoja külas.
Raamatukogu tegutseb Taevaskoja külas 1957. aastast, mil see viidi sinna üle Valgesoo külast.
1998. aastast asub raamatukogu oma praeguses asukohas Taevaskoja raudteepeatuse lähedal. Raamatukoguga samas hoones asub Taevaskoja külakeskuse saal, mida haldab MTÜ Taevaskoja.
2006. aastal kehtestatud põhimääruse järgi oli Taevaskoja raamatukogu vallaraamatukogu, mille teeninduspiirkonnaks oli Taevaskoja ja Mammaste küla.
2013 aprillist 2014 detsembrini tegutses Taevaskoja raamatukogu Põlva Vallaraamatukogu haruraamatukoguna. 2015. aastast on Taevaskoja raamatukogu Põlva Keskraamatukogu haruraamatukogu.
Reid

Reid (hollandi sõnast "rede") on rannalähedane veeala, kus laevu hoitakse ankrus. Reid on ka sadamaakvatooriumi välimine osa.
Eesti alal on tuntud Tallinna reid.
Reisilennuk

Reisilennuk (inglise "passenger aircraft") on reisijate sihtpunkti toimetamiseks konstrueeritud/ehitatud lennuk, mis on varustatud inimese elutalitluse ja olmevajaduste tagamise süsteemidega kogu suurel kõrgusel toimuva lennureisi ajal. 
Ülevaade.
Enamik reisilennuettevõtete lennukeid lendab kindlal liinil, kuid lisaks tehakse ka tellimus ja tellimuslende (tšarterlende). Kaasaegsete reisilennukite ökonoomne lennukiirus ulatub kuni 950 km/h. 
Kuna lennureisijad lendavad võrdselt nii edasi- kui ka tagasisuunas, on võimalik saavutada reisilendude suhteliselt ühtlane täituvus mõlemal suunal. Kaubavedude puhul on olnud kaua aega probleemiks, et sageli prevaleerivad vedajate kaubavood ainult ühel lennusuunal.
Kõikidel suurematel reisilennukitel on peateki reisijate salongi all lisaks pagasiruumile ka kaubaruum (id), lennuveosaadetiste transportimiseks. Lennufirmad, mis on keskendunud reisijateveole, näevad kaubaveos võimalust täita reisijatesalongi all olev lastiruum ja teenida sellega lisatulu.
Keskmiselt pool lennukaubast maailmas veetakse konteinereid vedavate reisilennukitega (inglise "ULD passenger aircraft"). Tegemist on reisilennukiga, mille reisijasalongi all paiknev lastiruum on piisavalt kõrge ja lai selleks, et vedada alumise teki konteinerid. Väike osa reisilennukitega veetavast lennukaubast transporditakse kitsa kerega reisilennukitega. Põhjuseks asjaolu, et nende lastiruumid ja lastikandevõime on väikesed võrreldes laia kerega lennukitega.
Kitsakerelisi lennukeid (inglise "narrow body") kasutatakse enamasti vaid regioonisisestel liinidel. Lennukid veavad peamiselt tükikaupa (pakisaadetised), osaliselt ka väiksemaid alumise teki konteinereid. Enamasti võtavad lennukid lisaks reisijaile pardale kuni 5000 kg kaupa. Lennukite laadimine toimub peamiselt käsitsi lintkonveieri abil.
Laiakerelisi lennukeid (inglise "wide body") kasutatakse peamiselt mandritevahelisteks lendudeks. Lennukid veavad alumisel tekil lennukonteinereid ja võtavad pardale kaupa enamasti 12 000 – 24 000 kg. Kauba laadimine lennukisse ja lennukist, toimub spetsiaalse tõsteseadme – kõrglaaduri abil.
Kui reisilennuk on lennanud kindlaksmääratud arvu tunde, ehk selle ressurss reisilennukina on ammendunud, ehitatakse see sageli ümber kaubalennukiks. Reisilennukite ümberehitamisega kaubalennukeiks tegelevad nii lennukite tootjad (näiteks Boeing) kui ka sellele tööle ja lennukite remontimisele spetsialiseerunud firmad.
Rekonstrueerimine

Rekonstrueerimine on millegi uuesti- või ümberehitamine, taasorganiseerumine. Rekonstrueerimise aluseks on säilinud andmed ja kirjeldused, mille põhjal saab näiteks hävinud ehitist (ehitise rekonstrueerimine), linna, fossiilset looma tõepärasel kujul taastada. Rekonstrueerimise tulemus on rekonstruktsioon.
Rekord

Rekord (ka spordirekord) on ametlikult kinnitatud kvantitatiivselt parim tulemus mingil võistlusalal. Kui rekord on ülemaailmne, siis räägitakse maailmarekordist.
Piotr Gliński

Piotr Tadeusz Gliński (sündinud 20. aprillil 1954 Varssavis) on Poola poliitik (Õigus ja Õiglus), ühiskonnateadlane ja professor. Aastatel 2005–2010 oli ta Poola Sotsioloogide Assotsiatsiooni president. 16. novembrist 2015 kuni 27. novembrini 2023 oli ta Poola kultuuriminister.
Ta sündis aastal 1954 Varssavis. Ta lõpetas aastal 1973 "Bolesław Prusi nimelise lütseumi" Varssavis. Seejärel õppis ta Varssavi ülikoolis majandusteadust ja sotsioloogiat, lõpetades ülikooli aastal 1978 majandusteaduste magistrina.
Aweil

Aweil (araabia keeles أويل) on linn Lõuna-Sudaanis, Aweili osariigi keskus.
Aastani 2015 oli Aweil Põhja-Bahr el Ghazali osariigi keskus.
Kanariku–Kiidjärve tee

Kanariku–Kiidjärve tee (registrinumber 18146) on kõrvalmaantee Põlva maakonnas. 
Tee pikkus on 6,6 km. Tee haldaja on Maanteeamet.
Tee algab Põlva–Reola maanteelt Mammaste küla põhjaosast, läbib Taevaskoja küla ja lõpeb Kiidjärve külas, ristudes Akste–Häätaru teega. Taevaskoja küla juures ristub tee Tartu–Petseri raudteega. Taevaskoja küla piires on Kanariku–Kiidjärve tee nimeks Taevaskoja tee.
Kanariku–Kiidjärve teelt on Saesaare tee kaudu juurdepääs Saesaare parklasse, kust algavad matkarajad Ahja jõe ürgoru maastikukaitsealale Saesaare paisjärve, Väikese ja Suure Taevaskoja juurde.
Anu Kotli

Anu Kotli (sündinud 22. mai 1943 Tallinn) on eesti arhitekt ja käsitöömeister. 
Ta lõpetas 1961. aastal Tallinna 4. Keskkooli ning õppis aastatel 1961–1967 ERKI-s, mille lõpetas arhitektina. 
Aastatel 1964–1972 töötas ta projekteerimisinstituudis Eesti Projekt, 1972–1992 projekteerimisinstituudis EKE Projekt ning alates 1992. aastast Arhitektuuribüroo Akoses. Ta on Eesti Arhitektide Liidu liige 1979. aastast.
Isiklikku.
Anu Kotli isa oli arhitekt Alar Kotli, õde on programmeerija Malle Kotli.
Silvia Liiberg

Silvia Liiberg (nimi ka Sylvia; 2. juuli 1933 Tallinn – 17. mai 2008 Tallinn) oli eesti raamatugraafik ja kirjakunstnik.
Ta lõpetas 1951. aastal Tallinna 4. keskkooli ning õppis aastatel 1952–1959 ERKI-s, mille lõpetas graafikuna. 
Ta töötas peamiselt vabakunstnikuna, kujundades raamatuid (umbes 200 trükist), kuid ka plakateid, postkaarte, eksliibriseid ja kirjagraafikat.
Ta oli Eesti Kunstnike Liidu liige 1964. aastast.
Isiklikku.
Tema abikaasa oli maalikunstnik Olav Maran.
Liiper

Liiper on raudtee alustala, millele toetuvad rööpad.
Liiper kuulub koos rööbaste ja ballastiga raudtee pealisehitise hulka. Rööpad kinnitatakse liiprite külge erinevate kinnitusvahendite abil (nt naelkinnitus, KD, KB, Pandrol Fastclip, Vossloh).
Traditsiooniliselt valmistatakse liipreid puidust, kuid Euroopas ja Aasias on hakatud laialdaselt kasutama eelpingestatud raudbetoonliipreid. Vähem kasutatakse metallist ja komposiitplastist liipreid.
Puitliiprite miinuseks on nende lühike eluiga (kõdunevad ja lõhenevad), samuti võivad nad maastikupõlengu tulemusena süttida.
Maire Morgen-Hääl

Maire Morgen-Hääl (kuni 1971 Maire Morgen; sündinud 15. mai 1939 Tallinn) on eesti metallikunstnik.
Ta lõpetas 1958. aastal Tallinna 4. keskkooli ning õppis aastatel 1961–1966 ERKI-s, mille lõpetas metallikunsti erialal. 
Ta töötas aastatel 1967–1993 TTÜ konstrueerimis-eksperimentaalosakonnas (alates 1970. aastast vanemkunstnikuna). Alates 1993. aastast töötas ta vabakunstnikuna. Ta on ka ehteid valmistanud.
Ta on Eesti Kunstnike Liidu liige 1973. aastast.
Itšalki rajoon

Itšalki rajoon on haldus- ja omavalitsusüksus (munitsipaalrajoon) Venemaal Mordva Vabariigis. Piirneb läänes ja põhjas Nižni Novgorodi oblastiga.
Rajoon jaguneb 21 külaasunduseks, milles on kokku 66 asulat. Halduskeskus on Kemlja küla.
Rajoonis oli 2010. aastal 18 654 elanikku, kellest 50% olid venelased ja 48,6% ersad.
Tenguševo rajoon

Tenguševo rajoon on haldus- ja omavalitsusüksus (munitsipaalrajoon) Venemaal Mordva Vabariigis. Piirneb läänes Rjazani oblastiga ja põhjas Nižni Novgorodi oblastiga.
Rajoon jaguneb 10 külaasunduseks, milles on kokku 40 asulat. Halduskeskus on Tenguševo küla.
Rajoonis oli 2010. aastal 12 340 elanikku.
Pajiešmeniai mõis

Pajiešmeniai mõis (leedu "Pajiešmenės dvaras") on endine mõis Leedus Pasvalysi rajoonis Krinčinase vallas Pajiešmeniais.
Mõis tekkis XIX sajandil. Esimesed omanikud olid Klebokid. Nende järel said mõisa omanikeks von der Roppid, kes ehitasid praeguse peahoone ja rajasid Jiešmuo kaldale pargi. 1904. aastal asus toonane mõisnik Wilhelm von der Ropp Panevėžysi linna ümbrusse telegraafi- ja telefoniliinide võrku rajama. 1930. aastal mõis tükeldati.
Pärast mõisa tükeldamist oli mõisa peahoone kasutusel kohaliku põllumajandusettevõtte tööliste elamuna. 2003. aastast on hoone eravalduses. Mõisakompleksist on lisaks peahoonele säilinud kontorihoone, laut ja paljud põllumajanduslikud tootmishooned. 
Mõisa peahoone on kahekorruseline punastest tellistest ehitis. Maja lõunapoolne ots on ühekorruseline. Hoonel on kaks lahtist verandat. Mõisakompleksi juurde kuulub ka 15,6 hektari suurune looduskaitsealune park, kus asub ka üks tiik. Pargis kasvab valget mändi, Siberi nulgu, euroopa lehist ja hõbevahtrat.
Zavala maakond

Zavala maakond ("Zavala County") on maakond USA-s Texase osariigis. Maakond on saanud nime Mehhiko poliitiku Lorenzo de Zavala järgi.
Maakonna halduskeskus on Crystal City.
Maakonna pindala on 3372 km², millest 11 km² moodustab veepindala.
Elanike arv oli 2010. aasta rahvaloenduse järgi 11 677.
Tartu raha

Tartu raha (Tartu ajutine maksetšekk) oli 1992 Tartus sularahakriisi oludes Tartu Linnavalitsuse otsusel Tartu Sotsiaalpanga välja lastud asendusraha. Maksetšekke anti välja sedelitena ja neid oli kolmes väärtuses: 25, 50 ja 100 rubla. Maksetšekk oli käibel 37 päeva ja eemaldati käibelt Eesti Panga Nõukogu otsusega vahetult enne Eesti krooni väljaandmist. Maksetšekid trükiti leivatalongide tagaküljele, neil on Tartu linnapea Ants Veetõusme ja Tartu Sotsiaalpanga juhataja Vaike Martinsoni allkiri. Käibesse lasti kolmest nominaalist vaid väikseim.
Jari Lindström

Jari Tapani Lindström (sündinud 28. juunil 1965 Kuusankoskil) on Soome poliitik. Ta oli 29. maist 2015 kuni 6. juunini 2019 Juha Sipilä valitsuses Soome töö- ja justiitsminister.
Ta töötas aastatel 1984–2006 Kouvolas Voikkaa paberivabrikus, 2007–2008 Kouvolas kontsernis Stora Enso ning 2008. ja 2010. aastal töötas Kymi paberivabrikus.
Ta kuulus aastatel 2006–2017 Põlissoomlaste ridadesse, seejärel astus Sinisesse Tulevikku. 2008. aastal valiti ta kohalikel valimistel Kouvola linnavolikokku. 2011. ja 2015. aasta Soome parlamendivalimistel valiti ta Eduskunda. 
Isiklikku.
Ta on abielus ja tal on üks laps.
SmartPosti

SmartPosti on Soome Posti Groupi kuuluv logistikaettevõte, mis pakub lisaks pakiautomaatide teenusele, maanteetransporti, laologistika täisteenust, e-poelogistikat, kuller- ja ekspressveoteenust.
SmartPosti toimetab klientidele kohale veebipoodidest tellitud kaupa ning transpordib ka muid ettevõtete või eraisikute saadetisi. Pakke saab saata nii Eesti piires kui ka Soome, Lätti, Leetu ja mujale Euroopasse. Üle Eesti on SmartPostil 332 pakiautomaati või pakipunkti.
Ajalugu.
Cleveron hakkas 2007. aastal Eestis välja töötama pakiautomaate kui toona uut logistikaideed. 2009. aastal avati esimene iseteeninduslike pakiautomaatide võrgustik Eestis. Pakiautomaatide asukohtadeks valiti üle Eesti asuvad kaubanduskeskused. 2010. aastal müüdi Eestis edukalt käivitunud pakiautomaatide võrgustik koos kaubamärgiga SmartPOST Soome ettevõttele Itella. 2010. aastal sai SmartPOSTi nimeks Itella SmartPOST ja kaubamärk laienes Soome. 
2025. aastal võeti kasutusele uus kaubamärk SmartPosti. Uus kaubamärk võeti kasutusele eesmärgiga läheneda emaettevõttele ehk Soome Postile. Ühtlasi lõppeb sellega Itella nime kasutamine. Nimevahetus on osa suuremast muutusest, mille käigus hakkab Posti tegutsema Soomes ja Rootsis ainult Posti nime all ning Baltimaades nime all SmartPosti. 
Tänapäev.
2020. aastate alguse seisuga on Itella rahvusvaheline logistikaettevõte, mis kuulub Soome Posti Groupi, mis on üks regiooni suurimaid logistikaettevõtteid. Brändiuuringud on kinnitanud, et SmartPosti on eestlaste eelistatuim logistikabränd. Kantar Emori 2021. aasta NPS uuringust selgus, et eestlased saavad kõige positiivsemaid teeninduskogemusi just SmartPosti kasutades.
Akste–Häätaru tee

Akste–Häätaru tee (registrinumber 18138) on kõrvalmaantee Põlva maakonnas. 
Tee pikkus on 15 km. Tee haldaja on Maanteeamet.
Tee algab Akste külas Kärsa–Eoste teelt, läbib Kiidjärve ja Koorvere küla, Kanepi vallas Karilatsi küla ja lõpeb Tõdu külas Karilatsi–Heisri teel.
Akste–Häätaru tee ristub Kiidjärve küla piires Kanariku–Kiidjärve tee ja Tartu–Petseri raudteega, Koorvere külas Põlva–Reola maanteega ning Karilatsi külas Vooreküla–Puskaru teega.
Akste–Häätaru teel on kolm silda:
Mauricio Macri

Mauricio Macri (sündinud 8. veebruaril 1959 Tandilis) on Argentina ehitusinsener, ärimees ja poliitik. 10. detsembrist 2015 kuni 10. detsembrini 2019 oli ta Argentina president.
Alates 24. juunist 2007 oli ta Buenos Airese linnapea. 22. novembril 2015 valiti ta presidendiks.
Ta sündis aastal 1959 Tandilis (asub Buenos Airese provintsis) itaalia immigrandi perekonnas. Ta on õppinud Katoliiklikus Argentina Ülikoolis (); ülikoolis õppides otsustas ta hakata ehitusinseneriks.
Canavese

Canavese (piemonte keeles "Canavèis"; ladina keeles "Canapisium" või "Canavisium") on ajaloolis-geograafiline piirkond Loode-Itaalias Piemonte maakonnas. Torino ja Valle d'Aosta vahele jääv ala piirneb idas Biellese ja Vercellese provintsiga ning lõunas ja läänes Stura di Lanzo ja Po jõega. Piirkonna olulisemad keskused on Canavese ajalooliseks pealinnaks peetav Ivrea ning Chivasso, Ciriè, Cuorgnè ja Rivarolo Canavese.
Piirkonna pindala on 2047,61 km² ja elanike arv 335 367 
Canaveses kõneldakse peale Itaalia keele piemonte ja frankoprovansi keelt.
Omavalitsusüksused.
Canavese territooriumile jääb kuni 133 omavalitsusüksust, millest 130 asub Torino suurlinnapiirkonnas, kaks Biella provintsis ja üks Vercelli provintsis.
Koolkond

Koolkond on õpetlaste rühm, kes jagavad samu vaateid ja peamist uurimisstrateegiat.
Juhan Zeiger

Juhan Zeiger (27. august 1897 Terikeste, Võnnu kihelkond, Tartumaa – 25. oktoober 1969) oli eesti viiuldaja, helilooja, koorijuht ja orkestrijuht.
Haridus.
Õppis aastatel 1906–1909 Hammaste vallakoolis, 1909–1912 Võnnu kihelkonnakoolis, 1912–1914 Hugo Treffneri Gümnaasiumis, 1914–1918 Tartu Aleksandri Gümnaasiumis.
1922. aastal astus Berliini Sterni nimelisse konservatooriumi ja õppis seal kompositsiooni, muusikateooriat ja dirigeerimist, kuid majandusraskuste tõttu konservatooriumi ei lõpetanud.
Töö.
Töötas aastatel 1915–1921 teatri Vanemuine orkestris viiuldajana, 1918–1921 ka orkestrivanem ja Orkestriartistide Ühingu sekretär.
1924. aastal naasis Berliinist Eestisse. Töötas seejärel 1926–1927 Rakveres Virumaa poeglastegümnaasiumis, hiljem Paides mitmes koolis (1927–1940 Järva Maakonna Paide Avalikus Ühisgümnaasiumis, 1929–1940 Paide Algkoolis, 1936–1940 Paide Kaubanduskoolis, 1936–1940 Paide Tööstuskeskkoolis) muusikaõpetajana, koori- ja orkestrijuhina.
Aastatel 1940–1941 oli ta Väätsa Mittetäieliku Keskkooli direktor ja samaaegselt Väätsa rahvamaja juhataja. Aastatel 1941–1944 Mäo Algkooli juhataja, 1944–1946 taas Mäo Mittetäieliku Keskkooli direktor. Aastatel 1946–1947 töötas ta Tallinna Õpetajate Seminari muusikaõpetajana, 1946–1948 oli ta Jaan Tombi nimelise Kultuuripalee kunstiline juht.
Aastatel 1954–1955 oli ta Eesti NSV Riikliku Filharmoonia rahvapilliorkestri juht ja Tallinna Riikliku Konservatooriumi rahvamuusika õppejõud.
Ta oli III (1947) ja IV üldtantsupeo (1950) rahvapilliorkestrite juht.
Heliloojana on ta kirjutanud soolo- ja koorilaule ning lugusid ja seadeid rahva- ja puhkpilliorkestritele. Tuntud on tema töötlused eesti rahvalauludest "Karjaselaul", "Kui mind pulma kutsuti", "Küla mul ütleb", "Sõsarsaared", "Urvaste valss" ja "Viire takka", millest viimasele on Zeiger ka ise rahvaluule ainetel sõnad kirjutanud.
Ta on maetud Metsakalmistule.
Tunnustus.
2012. aastal avati talle Paides mälestuspink.
Isiklikku.
Tema poeg oli Horre Zeiger.
Erply

Erply on tarkvaraettevõte, mis tegeleb veebipõhise majandustarkvara jaemüügiga. Ettevõtte asutas 2009. aastal Eestis Kristjan Hiiemaa. 
2009 võitis ettevõte Euroopa alustavate ettevõtete programmi (inglise "early stage investment program") Seedcamp.
Taska Film

 
Taska Film on Eesti produktsiooniettevõte, mille asutas produtsent Kristian Taska 2000. aastal. Taska Filmi erilisus seisneb ajalooliste filmide tootmises. Ettevõtte toodetud filmide hulka kuuluvad mitmed kõige vaadatumad Eesti filmid, näiteks “Apteeker Melchiori” triloogia, “Nimed marmortahvlil” (2002) ja “1944” (2015). 
Taska Film on 2025. aasta seisuga tootnud ja kaastootnud üle 30 mängufilmi, draamasarja ja dokumentaalfilmi, keskendudes nii kodumaisele publikule kui ka rahvusvahelisele turule. Ettevõte on olnud teerajaja Eesti filmimaastikul ning on tuntud uuendusmeelsuse poolest. Taska Film oli üks esimesi, kes tootis filme täielikult erarahastuse toel. Mängufilm “Igitee” oli esimene film, mis toodeti Film Estonia tagasimaksesüsteemi ("cash rebate") toel. 
Kristian Taska juhitud ettevõte on osalenud rahvusvahelistes suurprojektides kaastootjana. Taska Film on teinud koostööd Ameerika Ühendriikide, Saksamaa, Austria, Rootsi, Taani, Soome, Läti ja Leedu koostööpartneritega, viies Eesti filmikunsti järjest suurematele turgudele.
Lisaks Kristian Taskale töötavad Taska Filmis produtsendid Adeele Meri ja Carmen Laurend.
Rahvusvaheline edu.
Taska Film on üks Eesti edukamaid filmitootmisettevõtteid ka rahvusvahelises plaanis, olles müünud filme paljudesse riikidesse. Näiteks mängufilm "1944” (2015) jõudis 25 riiki, sealhulgas USA-sse, Prantsusmaale, Saksamaale ja Jaapanisse. "Sangarid" (2017) ostis Netflix ning see jõudis ka Hiina kinoturule. "Apteeker Melchior" (2022) levis muuhulgas Prantsusmaale, Portugali, Saksamaale, Austriasse ja Austraaliasse. Taska Film on viinud Eesti filmikunsti järjest suurematele turgudele. 
Taska Film on teinud rahvusvahelist koostööd Ameerika Ühendriikide, Taani, Rootsi, Saksamaa, Austria, Läti, Leedu ja mitmete teiste riikidega. Nad on osalenud kaastootjana rahvusvahelistes suurprojektide nagu “Puhastus”, “Igitee” ja "Sa pole üksi".
Pikaajalisemaks Taska Filmi välismaiseks partneriks on MRP Matila Röhr Productions Soomest.
Kohalik edu.
Esimene Taska Filmi toodetud film, „Nimed marmortahvlil“ (2002), saavutas märkimisväärse publikumenu ning hoidis pikka aega taasiseseisvusaja vaadatuima Eesti filmi rekordit, kogudes 168 113 vaatajat. Selle rekordi purustas samuti Taska Filmi toodetud "Klassikokkutulek]]", mida vaatas ligi 189 100 inimest, tehes sellest uue vaadatuima kodumaise kinofilmi ning ületades miljoni euro kassatulu piiri. Suur publikumenu saatis ka järge "Klassikokkutulek 2: Pulmad ja matused", mis oli 2018. aasta vaadatuim Eesti film.
Kohalikud partnerid.
Taska Film teeb koostööd ka mitmete teiste kodumaiste filmitootjatega, kes on aidanud kaasa nii suurte rahvusvaheliste filmiprojektide kui ka kodumaistele edulugude valmimisele nagu Apollo Film Productions, HansaFilm, Nafta Films jt.
Taska Film on teinud koostööd tunnustatud režissööridega, sealhulgas Elmo Nüganen, Jaak Kilmi, Ergo Kuld, Ain Mäeots, René Vilbre, Margus Paju ja Helen Takkin jt, kellega koos on toodud vaatajateni menukaid ja armastatud filme.
Taska Filmi projekte on toetanud Eesti Filmi Instituut, Eesti Kultuurkapital, Kaitseministeerium, Tartu Filmifond ja Ida-Viru Filmifond.
Icosagen

AS Icosagen on Eesti geenitehnoloogiaettevõte.
Ettevõte asutati 1999 Tartu ülikooli kõrvalfirmana ("spin-off") nime all Quattromed. Tollal oli ettevõte põhitegevus molekulaardiagnostika teenuste pakkumine.
2. märtsist 2009 kannab ettevõte nime AS Icosagen.
Metasüsteem

Metasüsteem ehk süsteemide süsteem on süsteemiteoorias süsteem, mille abil saab analüüsida, kirjeldada, üldistada ja modelleerida teisi süsteeme. Metasüsteemi kirjeldavat mudelit nimetatakse metamudeliks.
Matemaatikas kasutatakse metasüsteemi mõistet domeeni D jaoks kehtiva matemaatilise modelleerimise reeglite süsteemi tähenduses. 
Kultuuriuurimuses ja sotsioloogias mõistetakse metasüsteemi all konteksti, miljööd, situatsiooni, ökosüsteemi, looduskeskkonda ning bioloogilisi protsesse, mis ümbritsevad inimese loodud süsteeme ning on nendega vastastikuses käitumuslikus suhtes. 
Küberneetikas mõistetakse metasüsteemi juhtsüsteemi või kontrollisüsteemi tähenduses. Juhtimisküberneetika ("management cybernetics") ning sellega seoses elavate süsteemide mudeli ("Viable System Model") looja Stafford Beer räägib metasüsteemist kui metakeelest, mis toimib laiema kontekstina ning omab suuremat variatiivsust ("variety").
Majandusteaduses mõistetakse metasüsteemi all üldist (globaalset) majandust vastandina piiratud majandussüsteemidele. Arshad Naim oma raamatus "Komplementaarsus" ("Complementarity") defineerib metasüsteemi millenagi, mis asub väljaspool süsteemi.
Bāsil Kharţabīl

Bāsil Kharţabīl (araabia keeles باسل خرطبيل, ka باسل صفدي "Bāsil aş-Şafadī"; 22. mai 1981 – 3. oktoober 2015) oli Palestiina päritolu Süüria vaba tarkvara arendaja, vikipedist ja aktivist, kes toetas rahumeelset valitsusevahetust Süürias.
Elulugu.
Kharţabīl sündis Damaskuses ja kasvas Süürias, kus ta spetsialiseerus vaba tarkvara arendamisele. Ta oli tarkvarafirma Aiki Lab kaasasutaja ja tehnoloogiadirektor ("chief technology officer", CTO) ning oli Süüria arheoloogia ja kunstiajalooga tegeleva uuringufirma Al-Aous tehnoloogiadirektor. Ta juhtis Creative Commonsi projekte Süürias ning osales Mozilla Firefoxi, Wikipedia, Opencliparti, Fabricatorzi ja Sharismi arendamises. Kharţabīlit peetakse üheks põhiliseks eestvedajaks Süüria interneti avamisel ning Süüria rahvale internetile juurdepääsu ja vabade teadmiste võimaldamisel.
Üks Kharţabīli viimaseid töid oli antiikaegse Palmyra linna virtuaalne 3D-rekonstruktsioon ja reaalajas visualiseerimine ning projekti arendamine Fabricatorziga veebipõhises programmeerimisvõrgustikus Aiki Framework. Projekt on omandanud veelgi suurema väärtuse, kuna Kharţabīli vangistamise järel vallutas Palmyra ISIS, kes on hävitanud linnas mitmeid ajaloolisi mälestusmärke.
15. märtsil 2012, mil möödus aasta Süüria ülestõusu algusest, vangistas Bāsil Kharţabīli Süüria valitsus, misjärel teda hoiti Damaskuses ‘Adrā vanglas. 3. oktoobriks 2015 oli ta viidud üle teadmata asukohta, arvatavasti kohtupidamiseks sõjakohtus. 7. oktoobril 2015 avaldasid Human Rights Watch ja veel 30 inimõigusorganisatsiooni avaliku kirja, nõudes Kharţabīli asukoha avaldamist. 11. novembril 2015 ilmusid ajakirjandusse kinnitamata teated, et Kharţabīl on saanud salajase surmaotsuse.
Augustis 2017 selgus, et Bassel oli surma mõistetud ja hukatud 3. oktoobril 2015.
Isiklikku.
Bāsil Kharţabīl arreteeriti paar päeva enne seda, kui ta pidi abielluma juristi ja inimõigusaktivisti Nūra Ghāzīga. Abielu sõlmiti hiljem samal aastal, kui Kharţabīl oli vanglas. Nad tutvusid 2011. aasta aprillis Dūmās, kui naasid koos demonstratsioonilt.
Tunnustus.
Ajakirja Foreign Policy 2012. aasta edetabelis "Top Global Thinkers" asusid Kharţabīli ja Rima Dali kui rahumeelse Süüria revolutsiooni pooldajad 9. kohal.
2013. aastal pälvis Bāsil Kharţabīl Index on Censorshipi digivabaduse preemia (Digital Freedom Award).
Sky Media

Sky Media on Eesti raadiogrupp. 
Ettevõte asutati 1995. Sel aastal alustas tegevust ka raadiogrupi esimene raadiojaam SKY Raadio. 1997 alustas tegevust Sky Plus, 1998 venekeelne Russkoje Radio, 1999 Energy FM, 2005 Retro FM, 2016 NRJ FM, 2017 Rock FM, 2023 Kiss FM ja 2024 Super Radio.
Raadiogrupis töötab 85 inimest.
SmartLynx Airlines Estonia

SmartLynx Airlines Estonia on ettevõtte SmartLynx Airlines Eestis tegutsev tütarettevõte.
Ettevõte alustas tegevust 2012. aastal. Tollal oli ettevõttel üks emaettevõtte lennuk. 2019. oktoobri seisuga osutab ettevõte teenuseid üheksa Airbus A320-200 lennukiga.
2015. aasta juuni seisuga töötas tütarettevõttes 40 inimest.
Communicorp

Communicorp Group Ltd. on 1989 Iirimaa ettevõtja Denis O'Brieni asutatud Iirimaa meediaettevõte. 
Ettevõte omab Eesti raadiogrupi AS Trio LSL aktsiaid.
VKG Elektrivõrgud

VKG Elektrivõrgud OÜ on Eesti elektrijaotusettevõte; ühtlasi valdusettevõtte Viru Keemia Grupp üks tütarettevõtteid. 
Enne 2006. aasta juulit kandis ettevõtte nime AS "Narva Elektrivõrk" (ka "Narva Elektrivõrgud").
Simeoni Sundja

Simeoni Sundja (sündinud 19. oktoobril 1989) on eesti näitleja.
Ta lõpetas 2009. aastal Jakob Westholmi Gümnaasiumi ja 2014. aastal Eesti Muusika- ja Teatriakadeemia lavakunstikooli (26.lend). 
Aastatel 2014–2018 töötas ta näitlejana Teater NO99-s.
2019. aastal valminud filmis "Tõde ja õigus" mängis ta Jussi osa.
Isiklikku.
Tema vend on laulja Ewert Sundja.
Ragnar Uustal

Ragnar Uustal (sündinud 8. novembril 1990) on eesti näitleja. 
Ta on lõpetanud Saue Gümnaasiumi. 2014. aastal lõpetas ta Eesti Muusika- ja Teatriakadeemia lavakunstikooli (26.lend). 
Aastatel 2014–2018 töötas ta näitlejana Teater NO99-s.
Ta on mänginud teleseriaalides "Ühikarotid", "Mustad lesed" ja "Viimane võmm".
Kristiina-Hortensia Port

Kristiina-Hortensia Port (sündinud 6. aprillil 1989) on eesti näitleja. 
Ta on lõpetanud Vanalinna Hariduskolleegiumi teatriklassi. 2012. aastal lõpetas ta Eesti Muusika- ja Teatriakadeemia lavakunstikooli (25. lend). Seejärel on ta tegutsenud vabakutselise näitlejana.
Walīd al-Muʻallim

Walīd Muḩyī ad-Dīn al-Muʻallim (araabia keeles وليد محيي الدين المعلم‎; 13. jaanuar 1941 Damaskus – 16. november 2020) oli Süüria diplomaat ja poliitik (Araabia Sotsialistlik Baa'thi Partei). 21. veebruarist 2006 kuni surmani 16. novembril 2020 oli ta Süüria välisminister.
Ta sündis aastal 1941 Damaskuses sunniitlikus perekonnas. Ta lõpetas aastal 1963 Kairo Ülikooli majandusteaduse bakalaureusena.
Ta töötas aastast 1964 Süüria välisministeeriumis. Ta on olnud diplomaatilistel missioonidel Tansaanias, Saudi Araabias, Hispaanias ja Suurbritannias. Aastatel 1975–1980 oli ta Süüria suursaadik Rumeenias. 1980–1984 töötas ta Süüria välisministeeriumis autentimise ja tõlke osakonna juhataja. 1990–2000 oli ta Süüria suursaadik USA-s.
Aastal 2000 määrati ta Süüria välisministri abiks, aastal 2005 Süüria välisministri asetäitjaks. 21. veebruarist 2006 kuni 16. novembrini 2020 oli ta Süüria välisminister.
Isiklikku.
Ta oli abielus ja tal on kolm last.